Nationalregnskab (år) 2016 november-version

Nye beregninger viser, at bruttonationalproduktet (BNP) steg med 2,0 pct. i 2016 efter korrektion for prisudviklingen. Det betyder, at væksten er revideret op med 0,3 procentpoint i forhold til seneste offentliggørelse. Det er især revisioner i nettoeksporten og investeringerne, der medvirker til opjusteringen. Der er ligeledes foretaget nye beregninger af nationalregnskabet for 2014 og 2015. Dette har resulteret i en nedjustering af væksten på 0,1 procentpoint i 2014, mens det ikke har givet anledning til justeringer i væksten i 2015. Således er væksten i både 2014 og 2015 på 1,6 pct. Væksten i Danmark ligger dermed pænt i forhold til vores nabolande og EU-landene. Siden 2010 har væksten i dansk økonomi samlet set været på niveau med EU-gennemsnittet, mens væksten i Norge og Sverige har været højere og i Finland noget lavere.

Husholdningernes stigende forbrug fastholdes

Husholdningernes forbrug har været stigende i perioden 2014-2016 med vækstrater på hhv. 1,0 pct., 1,7 pct. og 2,3 pct. Ses der i stedet på forbruget pr. indbygger er væksten lavere, nemlig 0,5 pct., 1,0 pct. og 1,4 pct. i årene 2014-2016. En del af stigningen i husholdningernes forbrug hænger altså sammen med et stigende befolkningstal. I forhold til seneste offentliggørelse er væksten i vareforbruget revideret op i 2014 og 2016, mens det er revideret ned i 2015. Væksten i tjenesteforbruget er revideret ned i 2014, mens det er revideret op i 2015 og 2016. Samlet betyder det, at forbrugsvæksten revideres op i 2014 og 2016, mens det revideres ned i 2015.

Stigning i det offentlige forbrug

Væksten i det samlede offentlige forbrug har i årene 2014-2016 været hhv. 1,9 pct., 1,1 pct. og 0,3 pct. I forhold til seneste offentliggørelse er væksten revideret med 0,7 procentpoint, 0,5 procentpoint og minus 0,1 procentpoint. Revisionerne skyldes bl.a. at væksten i folkeskoletjenesterne, der er en del af det individuelle offentlige forbrug, er revideret op i 2014 og 2015.

God fremgang i investeringerne

Der har i alle tre år været god fremgang i de faste bruttoinvesteringer, hvor især 2016 udmærker sig med en stigning på 6,0 pct. I 2014 og 2015 var stigningen begge år 3,1 pct. Der er tale om opjusteringer af investeringerne i alle årene, hvor den største opjustering er sket i 2016. Den største opjustering er i alle årene sket i kategorien intellektuelle rettigheder, hvilket også afspejles i revisionen i tjenesteimporten.

Forsyningsbalance, præsterede timer og beskæftigelse 2011 2012 2013 2014 2015* 2016* løbende priser, mia. kr. Bruttonationalprodukt (BNP) 1846,9 1895,0 1929,7 1981,2 2027,1 2066,0 Import af varer 557,0 576,9 585,3 595,6 604,7 600,2 Import af tjenester 318,9 344,3 345,2 348,4 376,1 378,9 Forsyning i alt 2722,7 2816,2 2860,2 2925,2 3007,9 3045,0 Eksport af varer 632,5 644,5 656,4 669,8 695,3 700,7 Eksport af tjenester 361,5 390,8 401,6 412,2 433,3 406,4 Husholdningernes forbrugsudgifter 855,7 879,7 890,6 904,5 925,5 950,7 NPISH forbrugsudgifter2 29,2 30,7 29,8 29,8 29,8 29,2 Offentlige forbrugsudgifter 490,6 501,6 501,9 510,9 519,2 524,8 Faste bruttoinvesteringer 335,4 355,8 367,6 379,7 394,8 421,7 Lagerforøgelser 14,8 9,6 8,6 15,0 6,7 8,6 Ansk. minus afh. af værdigenstande 3,1 3,5 3,7 3,4 3,3 3,1 Endelig anvendelse i alt 2722,7 2816,2 2860,2 2925,2 3007,9 3045,0 Præsterede arbejdstimer i alt5 (mio.) 4004,3 3938,1 3943,9 3951,1 3995,3 4053,6 Beskæftigelse i alt3,5 (1.000 personer) 2786,6 2766,8 2766,4 2793,7 2828,7 2877,1 2010-priser, kædede værdier1, mia. kr. Bruttonationalprodukt (BNP) 1835,1 1839,3 1856,5 1886,5 1916,8 1954,5 Import af varer 521,6 526,6 544,3 565,1 571,3 587,0 Import af tjenester 326,3 345,1 339,2 352,9 364,0 384,3 Forsyning i alt 2683,0 2710,5 2740,6 2805,3 2852,6 2926,0 Eksport af varer 601,4 597,9 612,0 632,4 646,5 661,1 Eksport af tjenester 379,4 395,4 396,9 407,9 418,3 434,1 Husholdningernes forbrugsudgifter 835,6 838,7 842,2 850,6 864,7 884,2 NPISH forbrugsudgifter2 29,0 30,3 29,2 28,8 28,5 27,3 Offentlige forbrugsudgifter 492,5 496,2 495,7 505,3 510,7 512,1 Faste bruttoinvesteringer 329,3 341,6 350,9 361,8 372,9 395,2 Lagerforøgelser 13,1 9,0 11,4 18,2 8,9 10,0 Ansk. minus afh. af værdigenstande 2,8 3,0 3,2 3,0 2,8 2,7 Endelig anvendelse i alt 2683,0 2710,5 2740,6 2805,3 2852,6 2926,0 realvækst i pct. Bruttonationalprodukt (BNP) 1,3 0,2 0,9 1,6 1,6 2,0 Import af varer 6,1 1,0 3,4 3,8 1,1 2,7 Import af tjenester 9,7 5,8 -1,7 4,0 3,1 5,6 Forsyning i alt 3,2 1,0 1,1 2,4 1,7 2,6 Eksport af varer 5,8 -0,6 2,4 3,3 2,2 2,3 Eksport af tjenester 9,5 4,2 0,4 2,8 2,6 3,8 Husholdningernes forbrugsudgifter 0,2 0,4 0,4 1,0 1,7 2,3 NPISH forbrugsudgifter 3,8 4,6 -3,6 -1,5 -0,9 -4,4 Offentlige forbrugsudgifter -0,6 0,8 -0,1 1,9 1,1 0,3 Faste bruttoinvesteringer 0,4 3,7 2,7 3,1 3,1 6,0 Lagerforøgelser4 0,9 -0,2 0,1 0,3 -0,4 0,0 Ansk. minus afh. af værdigenstande4 0,0 0,0 0,0 0,0 0,0 0,0 Endelig anvendelse i alt 3,2 1,0 1,1 2,4 1,7 2,6

1

2

3

4

5

Opjustering af udenrigshandlen

Danmark har længe haft en positiv nettoeksport, således også i årene 2014-2016. Dog steg importen 0,8 og 1,0 procentpoint mere end eksporten i 2014 og 2016, mens eksporten i 2015 steg 0,4 procentpoint mere end importen. Det er især en stigning i importen af tjenester, der har båret denne udvikling. I forhold til den seneste offentliggørelse har der været betydelige opjusteringer i tjenesteimport, bl.a. import af intellektuelle rettigheder og streaming-tjenester, og eksport af både varer og tjenester.

Små ændringer i BNI

Stigningen i BNP har betydet at BNI i hele perioden også har været stigende, på trods af, at aflønning af ansatte og formueindkomst fra udland netto og produktions- og importskatter minus -subsidier fra udlandet har været faldende.

Real BNI og real disponibel BNI er steget i alle årene. Der er kun mindre revisioner af den årlige vækst i real BNI og real disponibel BNI i årene 2014-2016. I alle tre år ligger revisionerne af år-til-år vækstraterne under 0,5 procentpoint.

Real disponibel bruttonationalindkomst mv. 2011 2012 2013 2014* 2015* 2016* løbende priser, mio. kr. 1 Bruttonationalprodukt, BNP 1846854 1895002 1929677 1981165 2027108 2065962 2 Afl. af ansatte og formueindkomst fra udland netto 34851 38511 56614 67592 59283 48416 3 Prod.- og imp.skatter minus -subsidier fra udland. 4095 4280 4486 4473 4003 3770 4 Bruttonationalindkomst (1+2+3), BNI 1885799 1937793 1990777 2053229 2090395 2118148 5 Løbende overførsler fra udlandet, netto -35415 -37836 -38880 -33194 -32422 -28892 6 Disponibel bruttonationalindkomst (4+5) 1850384 1899958 1951896 2020035 2057973 2089256 årlig realvækst i pct. 1 Bruttonationalprodukt, BNP 1,3 0,2 0,9 1,6 1,6 2,0 2 Bruttonationalprodukt, BNP real købekraft (bytteforholds-korrigeret) 0,3 0,5 1,5 2,5 1,6 1,5 3 Bruttonationalindkomst, BNI 0,7 0,7 2,4 3,1 1,0 1,0 4 Disponibel bruttonationalindkomst 0,9 0,6 2,4 3,4 1,1 1,2

Nye tal for konto for udland 1966-2004

Der er i denne offentliggørelse ekstraordinært revideret i konto for udland i perioden 1966-2004. Revisionen har medført en opjustering af fordringserhvervelsen, netto, i konto for udland for årene 1966-2004. Som en konsekvens af revisionen af konto for udland er de indenlandske sektorer også blevet revideret. Kun sektorerne ikke-finansielle selskaber og husholdninger er blevet revideret.

Se notatet Revision af konto for udland for en dybdegående beskrivelse af årsagerne til og omfanget af revisionen.

Lønsummer, beskæftigelse og timer er ikke opdateret i denne version

Der er i denne version ikke foretaget den sædvanlige opdatering af lønsummer, beskæftigelse og timer. Opdateringen vil i stedet blive gennemført til marts 2018. Tabeller og afledte variabler, hvor der indgår løn, beskæftigelse og timer, er derfor stadigt foreløbige for 2014.